সাংস্কৃতিক অনুষ্ঠানের আগে আনুষ্ঠানিক পর্ব ছিল। আনুষ্ঠানিক পর্বে অলিম্পিক কাউন্সিল অব এশিয়ার সভাপতি আহমেদ ফাহাদ আল সাবাহ স্থানীয় সময় রাত ৮টায় গেমসের সমাপ্তি ঘোষণা করেন। ট্রাফিকের শহর হিসেবে খ্যাত জাকার্তা। তার বক্তব্যে জাকার্তার ট্রাফিক ও নিরাপত্তাকর্মীদের বিশেষ ধন্যবাদ দিয়েছেন, ‘অনেক পরিশ্রম করেছে গেমস সুষ্ঠুভাবে আয়োজনের জন্য, তারা বিশেষ ধন্যবাদ প্রাপ্য।’ উদ্বোধনী অনুষ্ঠানে থাকলেও সমাপনী অনুষ্ঠানে ছিলেন না প্রেসিডেন্ট জোকো ইউদো। লম্বক থেকে ভিডিওবার্তা দিয়েছেন অবশ্য। ভিডিওবার্তায় গেমসসংশ্লিষ্ট সবার প্রতি আন্তরিক ধন্যবাদ জ্ঞাপন করেন। সমাপনী অনুষ্ঠানে আরো উপস্থিত ছিলেন আইওসি সভাপতি ড. টমাস বার।